Document ID: 32010R0459

REGOLAMENT TAL-KUMMISSJONI (UE) Nru 459/2010
tas-27 ta' Mejju 2010
li jemenda l-Annessi II, III u IV tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwi għal ċerti pestiċidi f’ċerti prodotti jew fuqhom
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u b’mod partikolari l-Artikolu 5(1) u l-Artikolu 14(1) tiegħu,
Billi:
(1)
Għall-azoxystrobin, is-cypermethrin, l-indoxacarb, l-isoxaflutole, l-ethephon il-fenitrothion, il-lambda-cyhalothrin, il-methomyl, il-profenofos, il-pyraclostrobin, it-thiacloprid, it-triadimefon, it-triadimenol u t-trifloxystrobin, il-livelli massimi ta’ residwi (LMR) ġew stipulati fil-parti B tal-Anness III tar-Regolament (KE) Nru 396/2005. Għall-aminopyralid, il-boscalid, il-buprofezin, il-chlorantraniliprole, is-cyprodinil, id-difenoconazole, il-flusilazole, il-fosetyl, l-imidacloprid, il-mandipropamid, il-metazachlor, il-prothioconazole, l-ispinetoram, l-ispirotetramat, il-kubrit u t-tebuconazole l-LRM kienu stabbiliti fil-parti A tal-Anness III tar-Regolament (KE) Nru 396/2005.
(2)
Fil-kuntest ta’ proċedura, skont id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (2), għall-awtorizzazzjoni ta’ prodott għall-ħarsien tal-pjanti li fih is-sustanza attiva azoxystrobin għall-użu fuq in-nevew, saret applikazzjoni skont l-Artikolu 6(1) tar-Regolament (KE) Nru 396/2005 għall-emendi tal-LRM eżistenti.
(3)
Fir-rigward tal-aminopyralid, din l-applikazzjoni saret għall-użu fuq il-mergħat. Minħabba dik l-applikazzjoni, jeħtieġ li jiġu mmodifikati l-LRM eżistenti għall-kilwa tal-bovini għaliex permezz tal-mergħa l-pestiċida hija inġestita mill-bhejjem. Saret applikazzjoni għall-użu tal-boscalid fuq il-ħjar żgħir immarinat u z-zukkini. Fir-rigward tal-cyprodinil, din l-applikazzjoni saret għall-użu fuq il-krafes. Fir-rigward tal-difenoconazole, din l-applikazzjoni saret għall-użu fuq il-bużbież, it-tursin, il-weraq tal-karfus u l-maxxita. Saret applikazzjoni għall-użu tal-indoxacarb fuq iċ-ċirasa u l-pitravi taz-zokkor. Fir-rigward tal-isoxaflutole, din l-applikazzjoni saret biex tibdel id-definizzjoni tar-residwu. Fir-rigward tal-fosetyl, din l-applikazzjoni saret għall-użu fuq ir-ravanell. Fir-rigward tal-lambda-cyhalothrin, din l-applikazzjoni saret għall-użu fuq il-qaqoċċ u s-sultanas. Fir-rigward tal-metazachlor, din l-applikazzjoni saret għall-użu fuq iż-żerriegħa tal-kolza, il-kale, il-koboċċi, in-nevew, il-ġdur u ċ-ċereali. Minħabba din l-applikazzjoni, jeħtieġ ukoll li jiġu mmodifikati l-LRM attwali għall-fwied tal-bovini, tan-nagħaġ u tal-mogħoż, billi ż-żerriegħa tal-kolza, il-kale, il-koboċċi, in-nevew, il-ġdur u ċ-ċereali jintużaw bħala għalf għal dawn l-annimali. Barra minn hekk, jeħtieġ li tiġi mmodifikata d-definizzjoni tar-residwu fuq il-prodotti tal-annimali. Fir-rigward tal-pyraclostrobin, din l-applikazzjoni saret għall-użu fuq il-pitravi, il-ħjar żgħir immarinat u z-zukkini. Fir-rigward tal-spirotetramat, din l-applikazzjoni saret għall-użu fuq il-għajnbaqar u ċ-ċirasa. Fir-rigward tat-tebuconazole, din l-applikazzjoni saret għall-użu fuq in-nevew u l-ġdur. Fir-rigward tat-thiacloprid, din l-applikazzjoni saret għall-użu fuq il-ħass valerjanella, il-krafes u l-bużbież. Fir-rigward tat-trifloxystrobin, din l-applikazzjoni saret għall-użu fuq iz-zunnarija l-bajda, l-għeruq tat-tursin, is-sassefrika, in-nevew u l-ġdur.
(4)
B’konformità mal-Artikolu 6(2) u (4) tar-Regolament (KE) Nru 396/2005 saru l-applikazzjonijiet għall-użu tas-spinetoram fuq il-ħawħ (inkluż in-nuċiprisk) u l-berquq. L-użu awtorizzat tas-spinetoram fuq il-ħawħ, in-nuċiprisk u l-berquq fl-Afrika t'Isfel, l-Arġentina, iċ-Ċili, in-New Zealand u l-Iżrael iwasslu għal residwi iktar għolja tal-LRM fl-Anness II tar-Regolament (KE) Nru 396/2005. Għalhekk, biex ma jkunx hemm ostakoli għall-importazzjoni tal-ħawħ, in-nuċiprisk u l-berquq jeħtieġ LMR ogħla.
(5)
Skont l-Artikolu 8 tar-Regolament (KE) Nru 396/2005, dawn l-applikazzjonijiet ġew ivvalutati mill-Istati Membri kkonċernati u r-rapporti ta’ valutazzjoni tressqu lill-Kummissjoni.
(6)
L-Awtorità Ewropea għas-Sikurezza Alimentari, minn hawn 'il quddiem “l-Awtorità”, evalwat l-applikazzjonijiet u r-rapporti ta' valutazzjoni, u eżaminat b'mod partikolari r-riskji għall-konsumatur u, fejn rilevanti, għall-annimali u tat opinjonijiet motivati dwar l-LMR proposti (3). Għaddiet dawn l-opinjonijiet lill-Kummissjoni u lill-Istati Membri u għamlithom disponibbli għall-pubbliku.
(7)
Fl-opinjonijiet motivati tagħha, l-Awtorità kkonkludiet li r-rekwiżiti tagħha kollha b’rigward għad-dejta ġew sodisfatti u li l-emendi għall-LMR mitluba mill-applikanti kienu aċċettabbli fir-rigward tas-sikurezza tal-konsumatur fuq il-bażi tal-evalwazzjoni tal-esportazzjoni tal-konsumatur għal 27 grupp speċifiku ta' konsumaturi Ewropej. L-Awtorità qieset l-aktar tagħrif riċenti dwar il-karatteristiċi tossikoloġiċi tas-sustanzi. La l-espożizzjoni tul il-ħajja għal dawn is-sustanzi permezz tal-konsum tal-prodotti kollha tal-ikel li jista' jkun fihom dawn is-sustanzi, u lanqas l-espożizzjoni fil-medda qasira ta' żmien minħabba l-konsum estrem tal-prodotti kkonċernati ma wrew li kien hemm riskju li l-konsum aċċetabbli ta' kuljum (DAK) jew li d-doża ta’ referenza akuta (DRA) ma nqabżet. F’xi każijiet l-Awtorità qieset li kien jeħtieġ LMR iktar għoli mil-LMR propost mill-Istat Membru li qed jevalwa. F’dawk il-każijiet huwa xieraq li jiġi permess l-LMR iktar għoli, kif propost mill-Awtorità sakemm l-Awtorità tkun qieset dan l-LMR sikur. F’xi każijiet l-Awtorità qieset li LMR iktar baxx minn dak l-LMR propost mill-Istat Membru li qed jevalwa kien suffiċjenti. F’dawk il-każijiet huwa xieraq li jiġi ffissat l-LMR iktar baxx.
(8)
Skont l-Artikolu 12(2) tar-Regolament (KE) Nru. 396/2005 l-Awtorità evalwat is-sikurezza tal-LMR attwali għall-etephon (4) u kkonkludiet li l-LMR għal 12-il uċuħ tal-art għandu jiġi ffissat ogħla biex iqis is-CXL eżistenti.
(9)
Fir-rigrward tal-fenitrothion, il-validità tal-LMR għaċ-ċereali skada fl-1 ta’ Ġunju 2009. Minħabba ċ-ċarezza, huwa xieraq li jiġi indikat l-inqas limitu tad-determinazzjoni analitika (LDA) għal dik il-pestiċida fuq iċ-ċereali fir-Regolament (KE) Nru 396/2005.
(10)
Fir-rigward tal-kubrit, l-Awtorità rrakkomandat fil-konklużjoni tagħha (5) biex ma tkomplix tiffissa l-LMR għal dak il-pestiċida minħabba t-tossiċità baxxa tagħha. Minħabba dik il-konklużjoni huwa xieraq li jitħassru l-LMR eżistenti għal dik il-pestiċida u tiġi inkluża fl-Anness IV għar-Regolament (KE) Nru 396/2005.
(11)
Imsejsa fuq l-opinjonijiet motivati tal-Awtorità u b’kunsiderazzjoni tal-fatturi rilevanti tas-suġġett ikkunsidrat, il-modifiki mitluba għal-LMR jissodisfaw ir-rekwiżiti tal-Artikolu 5(1) u tal-Artikolu 14(2) tar-Regolament (KE) Nru 396/2005.
(12)
Fl-4 ta’ Lulju 2009, il-Kummissjoni Codex Alimentarius (CAC) adottat is-CXLs għall-azoxystrobin, il-buprofezin, il-chlorantraniliprole, il-cypermethrin, il-flusilazole, l-imidacloprid, il-lambda-cyhalothrin, il-mandipropamid, il-methomyl, il-profenofos, il-prothioconazole, is-spinetoram, is-spirotetramate, it-tebuconazole, it-triadimefon u t-triadimenol. Dawn is-CXLs għandhom jiddaħħlu fir-Regolament (KE) Nru 396/2005 bħala LMR, minbarra dawk is-CXLs li mhumiex sikuri għall-grupp tal-konsumaturi Ewropej u għal-liema l-Unjoni ppreżentat riżerva għas-CAC.
(13)
Ir-Regolament (KE) Nru 396/2005 għalhekk għandu jiġi emendat skont dan.
(14)
Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
L-Annessi II, III u IV tar-Regolament (KE) Nru 396/2005 huma emendati skont l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
L-LMR għall-ethephon għandu jibda japplika mit-8 ta' Ġunju 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 27 ta’ Mejju 2010.

Labels: 7
0
17
6